af mn sw af en en en en fr eu en li es nl nl af af af nl it de lb nl nl af af cs it af ne en en en af af nl nl af af af af id de en af en en kk
waar die familie saakmaak …
Solid Rock en Skip 7
Hemelse Vader, ons hoor U oproep vir oorlog teen passiwiteit, louheid, hardheid, onbetrokkenheid, onafhanklikheid, wetteloosheid, lamheid, uitstel, kop-godsdiens.
Ons besef dit is U wat ons hele volk oproep en eer U daarvoor. Stel ons nou asb in staat om `n bekering (mental revolution) te ervaar wat nie `n koerantvuur is nie, vul ons met die besef en bewustheid hoe afhanklik ons van U af is en stroop ons volk van onafhanklikheid en selfdoen. Open asb ons geestelike oë sodat ons kan sien en weet hoe groot U is en U krag wat in ons werk deur die Heilige Gees in ons.
Vul ons met meer van U Gees in elke kamer van ons harte waar daar genesing nodig is om te kan glo, vertrou, lief hê, vreugde vind in U, heilige roeping, verantwoordelikheid en aanspreeklikheid wat daaruit voortvloei. Sodat  ons normaal kan wees om U elke dag spontaan te loof, prys en eer in alle situasies. Leer ons hoe om innerlike genesing in die krag van die Gees te kan beoefen sodat ons nie terug val wanneer dit lyk of ons U nie nodig het nie.
Here lei, leer en stel ons  asb in staat om `n verhouding met U te kan kweek, sodat ons U kan ken as persoon en werklik kan leef beweeg en bestaan in U.
Laat U wil geskied, soos in die hemel, so ook op die aarde” in ons almal, U Gees in beheer en U grense heilig vir almal. Godsvresendheid moet weer seevier Here en dit begin by my.
Here , hoewel U gesê  het “die ware aanbidders sal My aanbid in gees en waarheid”, bly dit buite bereik van baie omdat ons as mens instaat is om te oorleef met kop godsdiens vir dekades, maar nou pleit ons by U, open die vensters van die hemele op die liggaam van Christus sodat die realiteit van Jesus se woorde sigbaar kan word en kan oopgaan en ons kan leef en wees wie ons regtig is, nuwe skepsels in Christus Jesus, gelei deur die Gees en nie ons sondige natuur deur ons ego nie.
Soos `n byteltjie wat klippe kan breek kan ons met U Gees in ons die houvas van Satan breek!
Deur U genade kan ons sing “Soos `n wildsbok wat smag na water, smag ons na U o Here, met alles binne in ons, soek ons U”. Help ons asb dat dit ook ons leef wyse kan word.
Gebed 31 Julie 2016
Posted on 01/08/2016 by AdminAugust 1, 2016
Klik asseblief hier Gebed 31 Julie om die PDF weergawe oop te maak. … Continue reading →
© 2018 - NG Kerk Lindenpark Proudly powered by WordPress  Weaver II by WP Weaver